Γ.Σ. Βόλου

Ο **Γυμναστικός Σύλλογος Βόλου** είναι ελληνικό αθλητικό σωματείο που δραστηριοποιείται στην πόλη του Βόλου, στη Μαγνησία, όπου και βρίσκονται οι έδρες των τμημάτων του. Επίσημα χρώματα του συλλόγου είναι το μαύρο και το λευκό. 

Επίσημο έτος ίδρυσης του συλλόγου είναι το 1896. Αποτελεί ενα από τα αρχαιοτέρα αθλητικά σωματεία στον ελλαδικό χώρο. Διαθέτει τημήματα καλαθοσφαίρισης ανδρών και γυναικών. Επίσημη έδρα του αποτελεί το Γυμναστήριο Γ.Σ. Βόλου, χωρητικότητας 500 θεατών.

## Ιστορική αναδρομή
### Ίδρυση τμήματος
Ο σύλλογος ιδρύθηκε το 1896 από τους Γ. Τσολάκη, Κλ. Κουτσαγγέλη και Δ. Σαράτση, με σκοπό τη διάδοση των γυμναστικών και αθλητικών αγωνισμάτων. Την ιδρυτική αυτή επιτροπή απάρτιζαν οι : Γεώργιος Παναγιώτης Τσολάκης, (πράκτορας της Εθνικής ασφαλιστικής εταιρίας ) ως πρόεδρος του Συλλόγου, ο αρχιτέκτονας Κλεάνθης Κουτσαγγέλης ως αντιπρόεδρος και ο γιατρός Δημήτρης Σαράτσης  ως ταμίας. Τα μέλη του Συλλόγου ανέρχονταν σε πενήντα.

Ο σύλλογος είχε από την αρχή της ίδρυσή του τη συμπαράσταση των δημοτικών αρχών, οι οποίες του παραχώρησαν το 1908 το οικόπεδο όπου στεγάζεται και σήμερα το γυμναστήριό του. Ο Γ.Σ.Β. ενεργοποιήθηκε αρχικά στο στίβο, ενώ σταδιακά ίδρυσε και άλλα τμήματα όπως ποδοσφαίρου, πάλης, κολύμβησης, κωπηλασίας, βόλεϊ, μπάσκετ (1955), ποδηλασίας και το 1927 το γυναικείο τμήμα κλασικού αθλητισμού.

Σήμερα ο Γ.Σ. Βόλου καλλιεργεί συνολικά  επτά  αθλητικά Τμήματα, τα εξής:

* Στίβος
* Ποδηλασία (ανενεργό επί του παρόντος)
* Μπάσκετ
* Βόλεϊ
* Ενόργανη γυμναστική
* Ρυθμική γυμναστική
* Επιτραπέζια αντισφαίριση

## Τμήμα στίβου
Ηταν το πρώτο τμήμα του συλλόγου. Το 1907 αγωνίστηκε στους Πανιώνιους Αγώνες στην Σμύρνη. Το 1908 αγωνίστηκε στους Πανθεσσαλικους Αγώνες Τρικάλων. Κατά την δεκαετία του 1930 εμφανίζονται και οι πρώτες γυναίκες αθλήτριες στον Γ.Σ.Β.

Ο Γ.Σ. Βόλου συμμετείχε σε αγώνες στίβου όπως τα Παγασαία στον Βόλο, τα Κρόκια στον Αλμυρό, την δεκαετία του 1950.

### Τίτλοι
*Πανθεσσαλικοί Αγώνες Τρικάλων 1908: Πρωταθλητής Θεσσαλίας

## Τμήμα καλαθοσφαίρισης ανδρών

Το τμήμα ιδρύθηκε την σεζόν 1955–56 επί προεδρίας Γεωργούλα, κυρίως από μαθητές των Γυμνασίων του Βόλου. Οι πρώτοι που πλαισίωσαν την ομάδα ήταν οι: Δ. Ζαγορίτης, Ζ. Θάνος, Κ. Κανέλλος, Στ. Μητσικώστας, Ν. Μανιώτης, Κ. Σταματίου, Ν. Χαρίσης, Zησόπουλος, Κανλίδης, Νταφόπουλος, Σκούρτης κ.ά. Αργότερα εντάχθηκαν οι: Ψωρούλας (σμηνίτης της 111 Π.Μ.), Κοκολιός, Κρεμαστάς, Τσιπνής, Πάρνος, Χαρβάλας, Κοτρώτσος, Μιχολίτσης, Γαϊτανίδης, Αιχμαλωτίδης, Καραλής, Ασβεστάς. Βασιλόπουλος κ.ά. (οι περισσότεροι ήταν και αθλητές του στίβου). Οι υπεύθυνοι του τμήματος μπάσκετ κατά καιρούς ήταν ο Γιάννης Αλβανός, ο Στάθης Σκουριάς, ο Σπύρος Βουτσινάς κ.ά. 

Το πρώτο τερέν του μπάσκετ του Γ.Σ.Β., όταν κατασκευάστηκε ήταν στρωμένο με καρβουνόσκονη σε μια εποχή όπου στον Βόλο οι άλλες ομάδες ήταν: Τρίτων (διαλύθηκε σύντομα), η Νίκη, ο Ολυμπιακός και ο Κένταυρος (μετέπειτα Μαγνησιακός), ενώ ο σύνδεσμος διαιτητών μπάσκετ Μαγνησίας ιδρύθηκε το 1960. Κάθε Χριστούγεννα γινόταν τουρνουά με τη συμμετοχή του Γ.Σ. Αλμυρού, του Γ.Σ. Βόλου και της 111 Π.Μ. της Αγχιάλου (οι αγώνες διεξάγονταν και στο κλειστό τερέν της 111 Π.Μ.) 

Το 1958 με 1959 είχε γίνει Πανθεσσαλικό Πρωτάθλημα ελευθέρων βολών υπό την αιγίδα του ΣΕΓΑΣ στη Λάρισα και νικητής ήταν ο παίκτης του Γ.Σ.Β. Νίκος Χαρίσης. Παράλληλα στον Βόλο εκείνη την εποχή, ελλιμενίζονταν αμερικανικά πολεμικά πλοία των Η.Π.Α. και ο ΓΣΒ και οι άλλες ομάδες ακόμα και τα γυμνάσια του Βόλου εδινε φιλικά με τις ομάδες των πλοίων. Την ομάδα του συλλόγου το 1959 αποτελούσαν οι: Χριστοδούλου, Χαρίσης, Μπίλιος, Σκούρτης, Βασιλόπουλος,  άγνωστος, Σκουριάς, Άσβεστάς, Θάνος, Κουτσούκος, Νταφόπουλος και Καραλής.

Ο Γ.Σ.Β. το 1963 αγωνιζόταν στο παλιό τερέν του Ολυμπιακού Βόλου με το εξής ρόστερ: Πάρνος, Αιχμαλωτίδης, Καϊτανίδης, Χαρίσης,Κοτρώτσος, Χαρβάλας, Τσιπνής, Κρεμαστάς, Κοκολιός. Εφορος ήταν κ. Βουτσινάς. Την δεκαετία του 1980 αγωνίστηκε στη Γ΄ Εθνική. Το 1977 και 1979 αγωνίστηκε στο Πανεπαρχιακό Πρωτάθλημα για την ανοδο στην Α΄ Εθνική.

Το 2013 στα Τρίκαλα έχασε την άνοδο για την Γ΄ Εθνική, αλλά την επόμενη χρονιά αναδείχθηκε πρωταθλητής ΕΣΚΑΘ με πρωταγωνιστή τον Χρήστο Ζαρογιάννη (πρώτος σκόρερ στην ιστορία της Β΄ Εθνικής κατηγορίας μπάσκετ με πάνω από 4.500 πόντους). 

Για την περίοδο 2025–26 στην Β΄ ΕΣΚΑΘ υπεύθυνος του τμήματος είναι ο Σπύρος Κατσαφούρης.

### Αξιόλογοι παίκτες
* Σπύρος Κατσαφούρης 
* Χρήστος Ζαρογιάννης 
* Κουρουπάκης Νίκος 
* Αυλογιάρης Στέργιος
* Ντάκης Βασίλης
* Χατζόπουλος Στέργιος
* Στέλιος Τσαβές 

### Αξιόλογοι προπονητές
* Κώστας Σιδηρόπουλος 
* Τύμπας Παναγιώτης
* Ανδρέας Τσιριγωτάκης 
* Γιώργος Ντάκης
* Γιώργος Βλιώρας 
* Απόστολος Καμακάς 
* Γιώργος Κασμάτος 

### Τίτλοι - Διακρίσεις
*Πρωτάθλημα Θεσσαλίας: 1976–77, 1978–79
*Α1 Ε.Σ.ΚΑ.Θ.: 1991–92
*Πανεπαρχιακό Πρωτάθλημα Καλαθοσφαίρισης Ανδρών: 1977 και 1979 (συμμετοχές)

## Τμήμα καλαθοσφαίρισης γυναικών
Ιδρύθηκε το 1958, από τον καθηγητή της γυμναστικής του 2ου Γυμνάσιου του Βόλου Τάσο Ζαχαρόπουλο. Οι δύο αθλητριες του Γ.Σ. Βόλου που τότε ξεχώριζαν ήταν οι Ριζούλη και την Πράτζου. Στις 10 Ιουλίου 1994 στην Καλαμάτα η ομάδα κορασίδων κατέκτησε τον πανελλήνιο τίτλο. Η ομάδα του Φώνη Μαυρομιχάλη και του άμεσου συνεργάτη του Γιάννη Στεργιόπουλου στο κλειστό της Τέντας στην Καλαμάτα και με αρχηγό Έλσα Κολέτσου κατέκτησε το Κύπελλο της Πρωταθλήτριας Ελλάδος μετά την ολοκλήρωση της τελικής φάσης του Πανελληνίου Κορασίδων μπάσκετ, που έλαβε χώρα στην πρωτεύουσα της Μεσσηνίας.

### Αξιόλογοι προπονητές
*  Φώνης Μαυρομιχάλης

### Τίτλοι
*Α1 Ε.Σ.ΚΑ.Θ.: 1993–94
*Πανελλήνιο πρωτάθλημα Κορασίδων: 1983–84

## Τμήμα πετοσφαίρισης γυναικών
Το τμήμα αγωνίζεται στο πρωτάθλημα του περιφερειακού πρωταθλήματος βόλεϊ Θεσσαλίας για την σεζόν 2025–26. Προπονητής είναι ο Μαρίνος Κουτσογιάννης.

## Έμβλημα
Εμβλημα του συλλόγου είναι ο δισκοβόλος αθλητής.

## Έδρα
Το πρώτο γυμναστήριο του συλλόγου βρίσκονταν στην οδό Ερμού (σ.σ. σήμερα Πολυμέρη με Κασσαβέτη, δηλαδή στο σημερινό «Καρτάλειο Διδακτήριο») στα προσφυγικά, εντός μεγάλου γηπέδου που παραχωρήθηκε ευγενικά από τον Αριστείδη Καρτάλη. Το 1908, ο Γιάννης Καρτάλης κατ’ άλλους Αχιλλόπουλος, δωρίζει στον Γ. Σ. Βόλου το σημερινό γήπεδο στα προσφυγικά. Το Γυμναστήριο επεκτάθηκε αργότερα με απόκτηση συμπληρωματικής έκτασης πριν αυτή καταληφθεί από την οικοδόμηση. Βρίσκεται στην καρδιά της πόλης, επί των οδών Αχιλλοπούλου–Ιωλκού  και καταλαμβάνει την έκταση ενός ολόκληρου οικοδομικού τετραγώνου.

Το Γυμναστήριο περιλαμβάνει τρεις αίθουσες τμημάτων,  αποδυτήρια,  τουαλέτες, αποθήκη υλικών, στο ισόγειο και αίθουσα γυμναστικής 200 περίπου τ.μ., που πρόσφατα ανακαινίσθηκε επί προεδρίας Κώστα Αδαμάκη, και λειτουργεί σήμερα σαν αίθουσα βαρών, στον Α΄ όροφο και την μεγάλη κλειστή αίθουσα – προπονητήριο, που μετεξελίχθηκε από υπόστεγο σε κλειστή αίθουσα επί προεδρίας Μίμη Καψιμάλη.

## Πρόεδροι
**Προπολεμικά **
* Παν. Παρασκευόπουλος (Ολυμπιονίκης)
* Θαν. Σούλας
**Μεταπολεμικά **
* Αντ. Τρέσος 
* Δ. Μωραϊτόπουλος
* Κ. Κουτσούκος
* Ντ. Σαμαράς
* Γρ. Χατζηνικολάου
* Ντ. Παπαρήγας
* Δ. Καραγιάννης
* Μίμης Καψιμάλης
* Δημ. Μαργαρίτης
* Γιάννης Στάμος
* Παν. Αδάμος
* Στάθης Τοπαλίδης (δεν ολοκλήρωσε τη θητεία του)  
* Δημήτρης Σουλτανιάς
* Λευτέρης Πρωτόπαππας
* Κώστας Αδαμάκης
* Αντώνης Χιώτης

## Παραπομπές


## Πηγές
* ΙΣΤΟΡΙΑ

## Εξωτερικοί σύνδεσμοι
* 
* 

Κατηγορία:Αθλητικοί σύλλογοι Μαγνησίας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Θ.
Κατηγορία:Ιδρύσεις ομάδων καλαθοσφαίρισης το 1955
Κατηγορία:Ιδρύσεις αθλητικών συλλόγων το 1896